মুহাম্মদ ওয়াজেহ রশিদ আল হাসানী আন নদভী (১৯৩২ – ১৬ জানুয়ারি ২০১৯) ছিলেন একজন ভারতীয় ইসলামি পণ্ডিত, আরবি সাহিত্যিক, লেখক, গবেষক ও সাংবাদিক। তাকে ভারতে আরবি সাংবাদিকতার পথিকৃৎ বলা হয়। তিনি আবুল হাসান আলী নদভীর ভাগ্নে এবং রাবে হাসানী নদভীর সহোদর। তিনি দারুল উলুম নদওয়াতুল উলামার শিক্ষাবিভাগীয় প্রধান, আন্তর্জাতিক ইসলামি সাহিত্য সংস্থা ও ইসলামি গবেষণা একাডেমির সেক্রেটারি জেনারেল ছিলেন। তার সম্পাদনায় প্রকাশিত হয় পাক্ষিক আর রায়িদ। এছাড়াও তিনি আল বাসুল ইসলামির সহকারী সম্পাদক ছিলেন। ভারতের আরবি সাহিত্যে বিশেষ অবদানের স্বীকৃতিস্বরূপ তিনি ‘প্রেসিডেন্ট অ্যাওয়ার্ড’ লাভ করেন।   জীবনী  ওয়াজেহ রশিদ নদভী ১৯৩২ সালে ভারতের উত্তর প্রদেশের রায়বেরেলির তাকিয়া কিলাঁ গ্রামে জন্মগ্রহণ করেন। নিজ পরিবারে তার প্রাথমিক শিক্ষার হাতেখড়ি হয়। তারপর দারুল উলুম নদওয়াতুল উলামায় ইসলাম ও আরবি ভাষা শিক্ষা লাভ করেন। এরপর আলিগড় মুসলিম বিশ্ববিদ্যালয়ে থেকে ১৯৫২ সালে ইংরেজিতে অনার্স সম্পন্ন করেন।  ১৯৫৩ সালে তিনি অল ইন্ডিয়া রেডিওতে আরবি বিভাগের উপস্থাপক হিসেবে যোগদান করেন। ১৯৭৩ সালে উপস্থাপনা ছেড়ে তিনি নদওয়াতুল উলামায় যোগ দেন। আরবি ভাষা ও ইসলামি সাহিত্যে শিক্ষকতা ও লেখালেখির পাশাপাশি তিনি পাক্ষিক আরবি পত্রিকা ‘আর-রায়িদ’-এর সম্পাদক পদে নিযুক্ত হন। মাসিক আরবি পত্রিকা ‘আল-বাসুল ইসলামি’র সহকারী সম্পাদকের দায়িত্বও পালন করেন। তার পরিচালনায় নিয়মিত প্রকাশিত হয় নদওয়ার ইংরেজি মুখপত্র ‘দ্য ফ্রাগরেন্স অব ইস্ট’ (The Fragrance of East)। ভারতে আরবি সাহিত্যে বিশেষ অবদানের স্বীকৃতিস্বরূপ লাভ করেন ভারতের ‘প্রেসিডেন্ট অ্যাওয়ার্ড’।  কর্মজীবনে তিনি নদওয়ার আরবি ভাষা ও সাহিত্য বিভাগের ডিন, ইসলামি দাওয়াহ ইনস্টিটিউটের প্রধান হিসেবে কাজ করেন। ভারতের অন্যতম খ্যাতিমান শিক্ষাবিদ আবদুল্লাহ আব্বাস নদভীর মৃত্যুর পর থেকে ধারাবাহিকভাবে তিনি দারুল উলুম নদওয়ার শিক্ষাবিভাগীয় প্রধান হিসেবেও দায়িত্ব পালন করেছেন। তিনি ‘রাবেতুল আদব আল ইসলামি আল আলমি’ (আন্তর্জাতিক ইসলামি সাহিত্য সংস্থা) ও ‘আল মুজাম্মাউল ইসলামি আল ইলমি’র (ইসলামি গবেষণা একাডেমি) সেক্রেটারি জেনারেল ছিলেন। ১৯৯৪ সালে তিনি প্রথম বাংলাদেশে এসেছিলেন চট্টগ্রামের জামেয়া দারুল মাআরিফ আল ইসলামিয়ার সাহিত্য সেমিনারে।  তিনি ২০১৯ সালের ১৬ জানুয়ারি মৃত্যুবরণ করেন।   প্রকাশনা  তিনি আরবি ‘আর-রায়িদ’, ‘আল বাসুল ইসলামি’  এবং সাকাফাতুল হিন্দে নিয়মিত লেখালেখি করতেন। তার মৌলিক ও অনূদিত গ্রন্থের মধ্যে রয়েছে:  তারিখুল আদাবিল আরবি  আদাবুস সাহওয়াহ আল ইসলামিয়্যাহ  হারকাতুত তালিমিল ইসলামী ফিল হিন্দি ওয়া তাতাওউরুল মানহাজ  আদ দাওয়াতুল ইসলামিয়্যাহ ওয়া মিনহাজুহা ফিল হিন্দ  মুখতাসারুল শামায়িলিন নববিয়্যাহ  ইলা নিজামিন আলামিয়্যিন জাদিদিন  আল ইমাম আহমদ বিন ইরফান আশ শহিদ  মিন সানায়াতিল মাওতি ইলা সানায়াতিল কারারাত  আ-লামুল আদাবিল আরবি ফিল আসরিল হাদিস  আশ-শাইখ আবুল হাসান নদভি কায়িদান ওয়া হাকিমান  মাসাদিরুল আদাবিল আরাবি ইত্যাদি  আসাম বিশ্ববিদ্যালয়ের অধ্যাপক ড. আশফাক আহমদ নদভী বলেন,   আরও দেখুন   দেওবন্দি ব্যক্তিত্বের তালিকা  তথ্যসূত্র   উদ্ধৃতি    গ্রন্থপঞ্জি    বহিঃসংযোগ   ওয়াজেহ রশিদ নদভীর উর্দু বই   ওয়াজেহ রশিদ নদভীর আরবি বই   বিষয়শ্রেণী:১৯৩২-এ জন্ম বিষয়শ্রেণী:২০১৯-এ মৃত্যু বিষয়শ্রেণী:দেওবন্দি ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:আবুল হাসান আলী হাসানী নদভীর শিষ্য বিষয়শ্রেণী:ভারতীয় সুন্নি মুসলিম পণ্ডিত